**Voorbereiding vir BTW**

**Wat is die verpligtinge van die BTW-ondernemer?**

Die registrasie van 'n onderneming vir BTW-doeleindes, plaas bepaalde rekordbewaringsvereistes en verpligtinge op sodanige ondernemer. Byvoorbeeld, die ondernemer moet seker maak dat -

* BTW ingevorder word op belasbare leweransies;
* BTW ingesluit is by alle pryse geadverteer of gekwoteer;
* opgawes ingedien word en betalings betyds gemaak word;
* belastingfakture uitgereik word vir leweransies, waar van toepassing; en
* dokumente verkry en behou word as bewyse vir BTW-aanspreeklikhede.

Behoud van belastingfakture vir leweransies, inklaarbriewe vir goedere wat in- of uitgevoer word en die algemene instandhouding van behoorlike rekeningkundige rekords en dokumente, is baie belangrike nakomingsaspekte van die hele BTW-stelsel. Hierdie dokumente maak deel uit van 'n ouditroete wat SARS gebruik om na te gaan dat die ondernemer die wet nakom. 'n Ondernemer word vereis om hierdie rekords te behou vir 'n tydperk van vyf jaar.

**Wanneer moet die BTW betaal word?**

Verwys na die inligting onder *When should I submit returns and make payments?* op die BTW-landingsblad.

**Hoe moet die BTW oorbetaal word?**

BTW kan slegs deur een van die volgende betaalmetodes betaal word:

* [SARS se eFilingstelsel;](https://www.sarsefiling.co.za/)
* Elektroniesefondsoordrag (EFO);
* By enige van die volgende banke:
	+ Amalgamated Banks of South Africa (ABSA);
	+ Capitec;
	+ Eerste Nasionale Bank (FNB);
	+ Nedbank; of
	+ Standard Bank.

Vir meer inligting, verwys na die *Guide for completing the VAT201 Declaration* en na SARS se betalingsreëls.